มีชัย ระบุ มาตรา 73 ในร่าง รธน. เปิดช่องช่วยเกษตรกร แต่ต้องไม่เป็นปัญหาต่อการคลัง
ประธาน กรธ. ชี้ร่าง รธน.เปิดช่องให้รัฐบาลแทรกแซงราคาข้าวช่วยเหลือเกษตรกรได้ แต่ต้องไม่ทุจริต และคำนึงถึงกฎหมายและวินัยการคลังของรัฐ พร้อมเผยยกร่าง กฎมายพรรคการเมืองเสร็จแล้ว3 พ.ย. 2559 รายงานว่า มีชัย ฤชุพันธุ์ ประธานกรรมการร่างรัฐธรรมนูญ (กรธ.) ให้สัมภาษณ์ถึงการช่วยเหลือชาวนาของรัฐบาลตามร่างรัฐธรรมนูญใหม่ว่า ตามมาตรา 73 ได้เปิดช่องทางให้รัฐบาลสามารถแทรกแซงราคาตลาดเพื่อช่วยเหลือเกษตรกรได้ แต่ต้องเป็นไปในลักษณะที่ให้ชาวนาสามารถช่วยเหลือตนเองได้ ไม่มีการทุจริตหรือทุ่มเงินจนกระทบต่อระบบการเงินและการคลังของประเทศ ซึ่ง กรธ.จะวางแนวทางป้องกันปัญหาการใช้งบประมาณ โดยกำหนดให้โครงการของรัฐ ต้องคำนึงถึงกฎหมายวินัยการเงินการคลังของรัฐ ซึ่งกระทรวงการคลังกำลังดำเนินการยกร่างและต้องให้แล้วเสร็จภายใน 120 วันนับตั้งแต่ร่างรัฐธรรมนูญมีผลบังคับใช้ประธาน กรธ. กล่าวถึงความคืบหน้าการยกร่างพระราชบัญญัติ (พ.ร.บ.) ประกอบรัฐธรรมนูญว่าด้วยพรรคการเมืองว่า ขณะนี้ได้ยกร่างเสร็จแล้ว แต่วันนี้จะทบทวนปรับแก้ไขให้มีความสมบูรณ์ยิ่งขึ้น ก่อนจะยกร่าง พ.ร.บ.ประกอบรัฐธรรมนูญว่าด้วยการเลือกตั้ง โดยเห็นว่าเรื่องที่เห็นควรต้องปรับแก้ คืออำนาจหน้าที่ของคณะกรรมการการเลือกตั้งจังหวัด (กกต.จังหวัด)
ประธาน กรธ. ชี้ร่าง รธน.เปิดช่องให้รัฐบาลแทรกแซงราคาข้าวช่วยเหลือเกษตรกรได้ แต่ต้องไม่ทุจริต และคำนึงถึงกฎหมายและวินัยการคลังของรัฐ พร้อมเผยยกร่าง กฎมายพรรคการเมืองเสร็จแล้ว 3 พ.ย.
กฎหมายพรรคการเมือง,กฎหมายวินัยการเงินการคลังของรัฐ,กรธ.,มีชัย ฤชุพันธุ์,ร่าง รธน.,เกษตรกร